Amezgun aqbayli ur yemgarad ara s waṭas ɣef umezgun aberrani. Xas ma yella umgired, yella kan deg wallalen, d yisental d tutlayt. Ula d netta yesɛa tiwsatin cbant ɣer tid n umezgun n tmura nniḍen; amezgun aqbayli ur ixulef ara amezgun agraɣlan i iteddun d wakud, d wamek tennerna tekti n umdan n yidles deg unnar n usnulfu. Mohya d Mohand Said Fellag gan asurrif meqqer deg unnerni n umezgun aqbayli, ur t-ǧǧin ara ad ixalef s waṭas amezgun agraɣlan, seknen-d tudert n umdan aqbayli deg tmetti, yeffuden idles d yizerfan.